《满江红 其五 渚宫怀古即事，用二干韵》
宋代·丘崇

楚甸云收，歌舞地、依然江渚。嗟往事、豪华无限，梦回何许。

翠被那知思玉度，绣袿谩说为行雨。悄不禁、俯仰一凄凉，成千古。

吴蜀会，襟喉处。据胜势，开天府。著诗书元帅，谈笑尊俎。

步障月明翻鼓吹，华榱雾湿披窗户。把胜游、都与旧风光，湔尘土。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。